4. ΠΡΟΕΔΡΙΚΟΝ ΔΙΑΤΑΓΜΑ της 16/22 Ιαν. 1930 Περί προσωρινής ατελείας των χάριν της ταπητουργίας εισαγομένων χρωμάτων. Άρθρ.1.-Η εκ μέρους του Ελληνικού Ταπητουργικού Οργανισμού επί προσωρινή ατελεία εισαγωγή εκ της αλλοδαπής χρωμάτων χρησίμων δια την κατασκευήν ταπήτων εξαχθησομένων εις την αλλοδαπήν επιτρέπεται μόνον δια των Τελωνείων α΄ τάξεως. Άρθρ.2.-Ο ελάχιστος όρος των εκάστοτε παρά του Ελληνικού Ταπητουργικού Οργανισμού παραληπτέων επί προσωρινή ατελεία χρωμάτων ορίζεται εις 100 χιλιόγραμμα. Άρθρ.3.-Η αναλογία μεταξύ του βάρους των εξαγομένων ταπήτων και του βάρους των χρωμάτων, άτινα εχρησιμοποιήθησαν δια τον χρωματισμόν των νημάτων, δι’ ων παρεσκευάσθη ο τάπης, καθορίζεται εις 2% επί του όλου βάρους του εξαγομένου τάπητος, ανεξαρτήτως του είδους αυτού. Άρθρ.4.-«Κατά την εκ της αλλοδαπής εισαγωγήν υπό του Ελληνικού Ταπητουργικού Οργανισμού των δια την κατασκευήν ταπήτων χρησιμοποιουμένων χρωμάτων, τα αναλογούντα εις την εκάστοτε εισαγομένην ποσότητα αυτών εισαγωγικά τέλη καταβάλλονται επί παρακαταθήκη εις το Τελωνείον της εισαγωγής. Τα εισαγωγικά ταύτα τέλη επιστρέφονται εις τον αυτόν Οργανισμόν υπό της τελωνειακής αρχής επί τη εις την αλλοδαπήν εξαγωγή, εντός προθεσμίας είκοσι τεσσάρων το πολύ μηνών από της παραλαβής των χρωμάτων, αναλόγου ποσότητος ταπήτων, εξαγομένων δια του αυτού ή άλλου Τελωνείου, είτε υπό του ιδίου Οργανισμού, είτε υπό των ταπητουργών, εφ’ όσον κατά την τελευταίαν περίπτωσιν οι εξαγόμενοι τάπητες συνοδεύονται υπό πιστοποιήσεως του Ελληνικού Ταπητουργικού Οργανισμού, βεβαιούντος ότι δια την κατασκευήν αυτών εχρησιμοποιήθησαν χρώματα εισαχθέντα παρ’ αυτού επί προσωρινή ατελεία». Τα εντός « » ετροποποιήθησαν ως άνω δια του Π.Δ. 3/7 Σεπτ. 1931. Εάν η εξαγωγή των ταπήτων εγένετο μέσω άλλου τελωνείου, η υπό του τελωνείου της εισαγωγής των χρωμάτων επιστροφή των εις τα αναλογούντα χρώματα αντιστοιχούντων εισαγωγικών τελών γίνεται επί τη προσαγωγή εις το τελωνείον τούτο αντιγράφου της σχετικής διασαφήσεως εξαγωγής, χορηγουμένου υποχρεωτικώς υπό του τελωνείου της εξαγωγής των ταπήτων, βεβαιούντος την πραγματοποίησιν της εξαγωγής και συνοδευομένου υπό της κατά την προηγουμένην παράγραφον του άρθρου τούτου πιστοποιήσεως του Ελληνικού Ταπητουργικού Οργανισμού. Σελ. 241 Ελληνικός Ταπητουργικός Οργανισμός 13.Ε.β.3-4 